laion/Wikipedia-Exotic huggingface dataset:
ბრაჰმანი

ბრაჰმანი (სანსკ. ब्रह्मन् brahman „ზრდა და ფიქრი“) — ცენტრალური ცნება ინდუიზმის ფილოსოფიაში, ღმერთის კოსმოსური უპიროვნო სული, ყოვლის შემოქმედი და ყველაფრის საბოლოო მიზანი და ადგილი. იხ. აუმ. ღვთაება კრიშნა ბჰაგავადგიტაში ასეთ დახასიათებას აძლევს ბრაჰმანს: იგი [ბრაჰმანი] ბუნებით შეუზღუდავია და ბრწყინავს გრძნობათა ძალით. თავისში იგი მოიცავს მთელ კოსმოსს და ტკბება ყოველი თვისებით, ისე რომ არც ეხება მათ. იგი იმყოფება სამყაროში და მის გარეთ, მდგრადი და მაინც იმდენად ფაქიზი, რომ მას ვერავინ შეიგრძნობს. იგი ახლოსაა და ამავე დროს - შორს. ყველა არსებაზე განფანტულია, ამავე დროს აბსოლუტურად ერთიანი და განუყოფელი. იგი ასულდგმულებს არსებებს თავისი ძალით, ქმნის და ანადგურებს მათ. იგი სინათლეთა სინათლეა, რომელიც ყოველგვარი სიბნელისგან შორს ყოველი არსების გულში განისვენებს და შეცნობის საბოლოო მიზანია. ↑ ბჰაგავადგიტა, მეცამეტე თავი, ლექსი 14-17.
შალვა ღამბაშიძის ქუჩა

შალვა ღამბაშიძის ქუჩა — ქუჩა თბილისში, მთაწმინდის რაიონში (ვერე). მერაბ კოსტავას ქუჩიდან პეტრე მელიქიშვილის ქუჩა მდე. წარმოიქმნა XIX საუკუნეში. თბილისის 1884 წლის გეგმაზე დატანილია როგორც შეშის საზიდი ქუჩა („დროვოვოანაია“), თბილისის გამგეობის მიერ 1903 წელს შედგენილ სიაში შეტანილია წილკნის ქუჩის სახელწოდებით. 1958 წელს შალვა ღამბაშიძის სახელი ეწოდა. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 182, ISBN 978-99928-20-35-3.
გაიატრი

გაიატრი, გაიატრი მანტრა (სანსკ. गायत्री gāyatrī "ჰიმნი") - ერთ-ერთი ყველაზე მნიშვნელოვანი სალოცავი ფორმულა (მანტრა) ინდუიზმში, მზეს მიმართული. გაიატრი საიდუმლო მანტრაა, მისი ყოველდღიური გამეორება გამთენიისას სავალდებულოა მაღალი კასტების წარმომადგენელთათვის, განსაკუთრებით ბავშვებისთვის. იგი იკითხება მხოლოდ გონებაში, რათა გაიატრი დაბალი კასტის წარმომადგენლებისთვის მიუწვდომელი დარჩეს. გაიატრი მანტრა: ॐ भूर्भुवः स्वः तत्सवितुर्वरेण्यं भर्गो देवस्य धीमहि धियो यो नः प्रचोदयात् ॥ oṃ bhūr bhuvaḥ svaḥ tát savitúr váreniyaṃ bhárgo devásya dhīmahi dhíyo yó naḥ pracodáyāt. ”აუმ, ჩვენ ვუძღვნით მთელ ჩვენს ყურადღებას მზის ღვთაებრივ ბრწყინვალებას, სამი სამყაროს საწყისს. დაე გაგვანათლოს უზენაესმა, რათა ჭეშმარიტება შევიცნოთ”.
შოთა ყავლაშვილის ქუჩა

შოთა ყავლაშვილის ქუჩა — ქუჩა თბილისში, კრწანისის რაიონში (ზემო უბანი). კოტე (კონსტანტინე) აფხაზის ქუჩიდან ერეკლე II-ის მოედნამდე. წარმოიქმნა XIX საუკუნის I ნახევარში. 1841 წელს შედგენილ თბილისის ქუჩების სიაში შეტანილია როგორც უწყების ქუჩა („პრიკაზნაია“). 1923 ჩალაუბნის ქუჩა დაერქვა, 1996 წელს შოთა ყავლაშვილის სახელი ეწოდა. ქუჩაზე, შესახვევსა და ჩიხში შემონახულია XIX საუკუნის დასასრულის საცხოვრებელი სახლები. აქვს I შესახვევი (1934 წლის თბილისის გეგმაზე დატანილია როგორც პირველი მაისის შესახვევი), I ჩიხი. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 183, ISBN 978-99928-20-35-3.
გუნა

გუნა (სანსკ. गुण guṇa ”თვისება”) - ცნება ინდუიზმში, ბუნების (პრაკრიტის) სამი ძალა ანუ კატეგორია: სხვა მრავალ ლიტერატურასთან ერთად გუნებს ბჰაგავადგიტაც განიხილავს და მათ ადამიანის აზროვნებასა და ქმედებასთან მიმართებაში აღწერს. იგი ასახელებს რწმენის (შრადჰა), საკვების, მსხვერპლშეწირვის, ასკეტიზმისა (ტაპასი) და ქველმოქმედების (დანა) სამ სახეობას. თავიდან კრიშნა განიხილავს რწმენის სამ სახეობას: სატვაში მყოფი ადამიანები თაყვანს სცემენ ღმერთებს; რაჯასში მყოფნი ეთაყვანებიან რაკშასებსა და იაკშასებს; ტამასით მოცულნი ლოცულობენ მოჩვენებებზე (პრეტა) და სულებზე (ბჰუტა). ამათ ემატებიან ისეთებიც, რომლებიც სიცრუესა და ეგოიზმში უაზროდ ცხოვრობენ, ტამასითა და რაჯასით მოცულნი არიან და სხეულსა და სულს აწამებენ. (ბჰაგავადგიტა 17.1-6) შემდეგ საკვების სამ სახეობას: ახლადმომზადებული, გემრიელი წვნიანი კერძები სატვას ადამიანებისთვისაა; მჟავე, ცხარე, მწარე, მლაშე საჭმელი უყვართ რაჯასში მყოფთ; ძველი, უგემური საჭმელი ტამასში მყოფ ადამიანებს ეგემრიელებათ. (ბჰაგავადგიტა 17. 7-11) ასევე მსხვერპლშეწირვის სამ სახეობას: წეს-ჩვეულებათა გათვალისწინებით ჩატარებული მსხვერპლშეწირვა, რომლისგანაც პიროვნება თავისთვის არაფერს მოელის, სატვას განეკუთვნება; ეგოისტური მოსაზრებით ჩატარებული მსხვერპლშეწირვა რაჯასის გუნაა; წეს-ჩვეულებათა საწინააღმდეგოდ და უცოდინრობით და ურწმუნოებით ჩატარებული მსხვერპლშეწირვა ტამასია. (ბჰაგავადგიტა 17.11-13) ამავე ლოგიკით კრიშნა ასკეტიზმისა და ქველმოქმედების ბუნების აღწერისას ერთმანეთს უპირისპირებს სატვას, რაჯასისა და ტამასის გუნებს (ბჰაგავადგიტა 17.13-22)
გურუ

გურუ (სანსკ. गुरु guru „მძიმე“) — ტიტული ინდუიზმში, რელიგიური მასწავლებელი, სულიერი მოძღვარი. გურუს მოვალეობაა, მას მინდობილ ადამიანს ჭეშმარიტების შეცნობაში დაეხმაროს და ღმერთთან დასაბრუნებელი გზა დაანახოს. ინდუისტური ლიტერატურა ხაზს უსვამს გურუს ყოლის აუცილებლობას სულიერი რეალიზების საქმეში და მის, როგორც ღმერთის, თაყვანისცემას. გურუს ტრადიცია გავრცელებულია ბუდიზმსა და ჯაინიზმშიც, ხოლო სიქიზმისთვის მას გადამწყვეტი მნიშვნელობა აქვს. ქართული საბჭოთა ენციკლოპედია, ტ. 3, თბ., 1978. — გვ. 316. Guru choice and spiritual seeking in contemporary India, M Warrier (2003), International Journal of Hindu Studies, Volume 7, Issue 1-3, pages 31–54 Guru-shishya relationship in Indian culture: The possibility of a creative resilient framework დაარქივებული 2013-01-14 საიტზე Wayback Machine. , MK Raina (2002), ჟურნალი: Psychology & Developing Societies Mentors in Indian mythology - Guru and Gurukul system[მკვდარი ბმული], P. Nachimuthu (2006), Management and Labor Studies Scandals in emerging Western Buddhism - Gurus, Sandra Bell (2002), Durham University The Guru as Pastoral Counselor[მკვდარი ბმული], Raymond Williams (1986), Journal of Pastoral Care Counseling The Tradition of Female Gurus დაარქივებული 2016-04-07 საიტზე Wayback Machine. , Catherine Clémentin-Ojha (1985) The Guru in Hindu Tradition, J Mlecko (1982), Numen (ჟურნალი) Hindu Concepts of Teacher, Sanskrit Guru and Ācārya, Minoru Hara (1980), Sanskrit and Indian Studies The Guru and the Conjurer: Transactions in Knowledge and the Shaping of Culture in Southeast Asia and Melanesia, Fredrik Barth (1990), ჟურნალი: Man
გიორგი შავგულიძის ქუჩა

გიორგი შავგულიძის ქუჩა — ქუჩა თბილისში, ვაკის რაიონში (დელისი). დასაწყისი შალვა ნუცუბიძის ქუჩიდან. წარმოიქმნა XX საუკუნის 60-იან წლებში და გიორგი შავგულიძის სახელი ეწოდა. ქუჩაზე დგას სკულპტურული კომპოზიცია „ალერსი“ (მოქანდაკე გ. შხვაცაბაია). ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 186, ISBN 978-99928-20-35-3.
დჰარმა

დჰარმა (სანსკ. धर्म dharma „კანონი“) — ცენტრალური ცნება ინდუიზმსა და ინდოეთის სხვა რელიგიებში, ღვთაებრივი კანონი, ბუნების კანონზომიერება, წეს-წყობილება, სამყაროს არსი. დჰარმა მარადიულია და მისი დარღვევა საწყისი ღვთიური სიკეთის დაკნინებას იწვევს. მის აღსადგენად და დასაცავად ვიშნუ „საუკუნიდან საუკუნეში ევლინება სამყაროს“, იხ. კრიშნა, ბჰაგავადგიტა. კარმა მაატი მისტიციზმი თემიდა 1966, pp. 84–87. Radhakrishnan, S. (1923): "Indian Philosophy Vol.1" (2nd Edition). New Delhi: Oxford India Paperbacks (Oxford University Press). Hume, R.E.: (1921): "The Thirteen Principal Upanishads" (2nd Edition, Revised). Oxford: Oxford University Press. Easwaran, E. (1987): "The Upanishads" (Seventh Printing). Tomales, CA: Nilgiri Press. Sri Chandrasekharendra Saraswathi : "Hindu Dharma: The Universal Way of Life". Bharatiya Vidya Bhavan Press. Sâdhus, going beyond the dreadlocks, by Patrick Levy, published by Prakash Books, Delhi, 2010. India Glossary – Dharma დაარქივებული 2010-02-28 საიტზე Wayback Machine. Buddhism A-Z: "D" Entries
გეტები

გეტები (ლათ. Getae) — ჩრდილო-აღმოსავლური თრაკიული ტომი. ენათესავებიან დაკებს. გეტების შესახებ ცნობები დაცულია ჰეროდოტეს, სტრაბონის, პტოლემეს, ოვიდიუსის და სხვა ანტიკური ავტორების თხზულებებში. ძვ. წ. I საუკუნისათვის გეტები დასახლდნენ დუნაის ქვემო წელის ორივე ნაპირზე, მდინარე ოსიმიდან აღმოსავლეთით შავ ზღვამდე. ძირითადად დაკავებულები იყვნენ მიწათმოქმედებითა და მესაქონლეობით. ძვ. წ. I საუკუნის 60-იან წლებში გეტები გაერთიანდნენ დაკებთან და ჩამოაყალიბეს მძლავრი სამხედრო-ტომობრივი კავშირი სათავეში დაკების ბელად ბერებისტათი. ძვ. წ. 29–27 წლებში მარკუს კრასუსმა გეტები რომს დაუქვემდებარა, თუმცა მათ გააგრძელეს შეუპოვარი განმათავისუფლებელი ბრძოლა და მხოლოდ ახ. წ. 106 წელს იმპერატორმა ტრაიანემ შეძლო გეტების საბოლოოდ დამორჩილება, მათი ტერიტორია ახლად ჩამოყალიბებული პროვინციის — დაკიის შემადგენლობაში შევიდა. ГЕТЫ // Большая российская энциклопедия. т. 7. — М., 2007. — стр. 47.
ირაფის რაიონი

ირაფის რაიონი (ოსურ.Ирæфи район) — ადმინისტრაციულ-ტერიტორიული ერთეული და მუნიციპალიტეტი (მუნიციპალური ოლქი), რომელიც შედის ჩრდილოეთ ოსეთის რესპუბლიკა - ალანიას შემადგენლობაში. მისი ადმინისტრაციული ცენტრია სოფელი ჩიკოლა. აღნიშნული სოფელი მდებარეობს ირაფის რაიონის ჩრდილოეთ ნაწილში, მდინარე ურუხის მარჯვენა ნაპირთან არც ისე შორს, მდინარის ორივე ნაპირზე, ამავე სახელწოდების ჩიკოლა (ზმეიკა). მდებარეობს ვლადიკავკაზის ჩრდილო-დასავლეთით 70 კმ-ში. ირაფის ოლქი მდებარეობს რესპუბლიკის სამხრეთ-დასავლეთ ნაწილში. მას ესაზღვრება საქართველო სამხრეთით, ყაბარდო-ბალყარეთის რესპუბლიკა დასავლეთ და ჩრდილოეთით, და დიგორისა და ალაგირის ოლქები აღმოსავლეთით. ტერიტორიის უმეტესობა მთებით არის გარშემორტყმული. ირაფის რაიონში ყველაზე დიდი მდინარეებია ურუხ, ჰაზნიდონი და ლესკენი. უბნის ფართობია 1376 კმ². რაიონის სახელი მომდინარეობს მდინარე ურუხის ოსური სახელწოდებიდან - ირაფი (ოსურ.Iræf/æræf), რომელიც მიედინება მთელ რეგიონში. რაიონის ტერიტორიაზე არის 5 კოლექტიური მეურნეობა და 4 სახელმწიფო მეურნეობა. ასევე რაიონში მდებარეობს: 4 სამრეწველო საწარმო, სამომხმარებლო მომსახურების კომპლექსი, საბინაო და კომუნალური მომსახურების საწარმოები, ცენტრალური უბნის საავადმყოფო, 14 საშუალო სკოლა, საგზაო მშენებლობის განყოფილება და სხვა დაწესებულებები. ტურიზმის თვალსაზრისით ძალიან საინტერესოა ირაფის რაიონი. უზარმაზარი ისტორიული, კულტურული და ბუნებრივი ძეგლები და ღირსშესანიშნაობები, ისევე როგორც ძველი მთის სოფლები თავიანთი უნიკალური ისტორიით, კონცენტრირებულია სწორედ ამ რაიონში. რეგიონის ერთ–ერთი ტურისტულად მიმზიდველი და პოპულარული ადგილია დაცული ბუნებრივი ტერიტორია - ალანიას ეროვნული პარკი. აქ გადის უამრავი, ტურისტული ბილიკი. აქ დასვენების უამრავი ფორმაა: ლაშქრობა და ცხენებით სარგებლობა, ასევე ტურისტს აქავს შესაძლებლობა თხილამურებით სრიალის. ირაფის რაიონში განთავსებულია: ნანა ზადალესკის სახელობის მუზეუმი (დიგორის ხეობაში, სოფელ ზადალესკის მახლობლად). სახალხო თეატრი - სოფელ ჩიკოლაში, 2015 წლისთვის რაიონში ფუნქციონირებს 17 ბიბლიოთეკა, რომელთაგან: 1 საოლქო-ცენტრალური ბიბლიოთეკა, საოლქო საბავშვო ბიბლიოთეკა, სამეცნიერო ბიბლიოთეკა და სხვა ზოგადი სოფლის ბიბლიოთეკებია. წიგნების ფონდის მთლიანი მოცულობაა 90 000 წიგნი. ირაფის რეგიონში ასევე არის მუსიკალური და სამხატვრო სკოლა. რეგიონის გზების საერთო სიგრძეა 328 კმ. ირაფის რაიონში არ არსებობს სარკინიგზო ქსელი. ირაფის რაიონი Ирафская швейная фабрика (производство спецодежды)
პეტრე ჩაიკოვსკის ქუჩა

პეტრე ჩაიკოვსკის ქუჩა — ქუჩა თბილისში, მთაწმინდის რაიონში (სოლოლაკი). პავლე ინგოროყვას ქუჩიდან დანიელ ჭონქაძის ქუჩამდე. წარმოიქმნა XIX საუკუნეში. ადრე ერქვა კონსულის ქუჩა. ქუჩაზე განთავსებული იყო სპარსეთის საკონსულო და ქუჩის სახელწოდებაც მას უკავშირდება. ასევეა დატანილი 1876 წლის გეგმაზე. აქვე იყო სახანძრო სამსახურის („ცეცხლის მქრობელთა რაზმის“) შენობა. 1923 წელს გიორგი ელიავას (ცხრა ძმიდან ერთ-ერთი) სახელი დაერქვა. 1938 წელს პეტრე ჩაიკოვსკის სახელი ეწოდა, რომელიც 1890 წელს ამ ქუჩაზე ცხოვრობდა. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 192, ISBN 978-99928-20-35-3.
წავკისის ქუჩა

წავკისის ქუჩა — ქუჩა თბილისში, მთაწმინდის რაიონში (სოლოლაკი). ამაღლების ქუჩიდან მთის ფერდობამდე. წარმოიქმნა XIX საუკუნეში. 1900 წლამდე წყალსადინარის I ქუჩა ერქვა, შემდეგ — წავკისის შესახვევი. შეტანილია თბილისის გამგეობის მიერ 1903 წელს შედგენილ ქუჩების სიაში. თბილისის 1934 წლის გეგმაზე დატანილია როგორც წავკისის ქუჩა. აქვს 2 შესახვევი (I შესახვევი — ყოფილი შუა შესახვევი, შემდეგ — II შესახვევი. II შესახვევი — ყოფილი წავკისის გასასვლელი, შემდეგ — I შესახვევი). ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 201, ISBN 978-99928-20-35-3.
ვახტანგ ჭაბუკიანის ქუჩა

ვახტანგ ჭაბუკიანის ქუჩა — ქუჩა თბილისში, საბურთალოს რაიონში (საბურთალო). გიორგი სააკაძის მოედნიდან პეკინის გამზირამდე. საბურთალოს ქუჩის მონაკვეთს ვახტანგ ჭაბუკიანის სახელი ეწოდა 1992 წელს. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 204, ISBN 978-99928-20-35-3.
მაჰირ ემრელი

მაჰირ ემრელი (აზერ. Mahir Emreli, წინათ მაჰირ მადატოვი აზერ. Mahir Mədətov; დ. 1 ივლისი, 1997, ბაქო, აზერბაიჯანი) — აზერბაიჯანელი ფეხბურთელი. იგი ამჟამად თამაშობს კლუბ ყარაბაღსა და აზერბაიჯანის ეროვნულ ნაკრებში. ემრელის პროფესიონალური კარიერის დებიუტი შედგა 2014 წლის 27 სექტემბერს, აზერბაიჯანის პრემიერ ლიგაში, ბაქოსა და არაზ ნახსივანს შორის გამართულ შეხვედრაში. 2015 წლის 16 ივლისს ემრელმა კლუბ ყარაბაღთან 3 წლიან კონტრაქტს მოაწერა ხელი. 2015 წლის 23 აგვისტოს შედგა მისი დებიუტი ყარაბაღში; მან შუველიანის წინააღმდეგ ჩატარებულ სადებიუტო შეხვედრაშივე მოახერხა გოლის გატანა. მისი ევროპულ ტურნირზე დებიუტი 2016 წელს, უეფას ჩემპიონთა ლიგის მეორე საკვალიფიკაციო ეტაპზე შედგა; აღნიშნულ შეხვედრაში გუნდი ლუქსემბურგულ გუნდ „F91 დუდლანჯ“-ს დაუპირისპირდა და ანგარიშით 2:0 დაამარცხა. 2016 წლის 15 სექტემბერს მან შედგა მისი დებიუტი უეფას ევროპა ლიგის ჯგუფურ ეტაპზე, სადაც გუნდი „სლოვან ლიბერესს“ დაუპირისპირდა. მან მეორე ევროპული გოლი 2017-18 წლების უეფას ჩემპიონთა ლიგის „პლეი-ოფ“-ის დაუნდში, დანიის კოპენჰაგენის წინააღმდეგ გაიტანა (შეხვედრაში გუნდმა საკუთარ მოედანზე 1:0 გაიმარჯვა). უეფას ჩემპიონთა ლიგის ჯგუფურ ეტაპზე მისი დებიუტი 2017 წლის 12 სექტემბერს, ჩელსის წინააღმდეგ, სტემფორდ ბრიჯზე შედგა. მას უეფას ჩემპიონთა ლიგის ჯგუფური ეტაპის ხუთ თამაშში აქვს მონაწილეობა მიღებული. აზერბაიჯანის ეროვნულ საფეხბურთო ნაკრებში ემრელის დებიუტი 2017 წლის 9 მარტს, ყატარის წინააღმდეგ გამართულ მეგობრულ შეხვედრაში შედგა. ეროვნული ნაკრების მაისურით მან პირველი გოლი 2018 წლის 29 მაისს, ყირგიზეთის წინააღმდეგ ჩატარებულ შეხვედრაში გაიტანა. აზერბაიჯანის 23-წლამდელთა ნაკრებმა მოიგო ისლამის სოლიდარობის თამაშები. იგი აზერბაიჯანის ერვნულ 23-წლამდელთა საფეხბურთო ნაკრებში იაშარ ვაჰაბზადემ აირჩია; ემრელმა 5 თამაშში მიიღო მონაწილეობა; აღსანიშნავია, რომ მან ფინალში ომანის წინააღმდეგ 2 გოლი გაიტანა. 2018 წელს ემრელიმ ხელი მოაწერა სპონსორობის ხელშეკრულებას ამერიკული სპორტული ტანსაცმლისა და აღჭურვილობის მომწოდებელთან, „Nike“–თან. 2019 წლის მაისში სახელი მაჰირ მადატოვი შეიცვალა და მაჰირ ემრელი დაირქვა; მიზეზი მამის ახალ ქორწინებასთან უთანხმოება იყო. ↑ 1.0 1.1 Официально: Махир Мадатов стал Махиром Эмрели Махир оглу (ФОТО) Russian. Azeri Football (10 May 2019). ციტირების თარიღი: 10 May 2019. ↑ „BAKI VS. ARAZ 2 - 1“. Soccerway. 27 September 2014. ↑ Mahir Mədətov "Qarabağ"da !. Qarabağ FK (16 July 2015). დაარქივებულია ორიგინალიდან — 3 ოქტომბერი 2017. ციტირების თარიღი: 19 ოქტომბერი 2019. ↑ „ŞÜVƏLAN VS. QARABAĞ 0 - 2“. Soccerway. 23 August 2015. ↑ 2016-17 UEFA Champions League, Second qualifying round matches, UEFA.com ↑ 2016-17 UEFA Europa League group stage matches, UEFA.com ↑ 2017-18 UEFA Champions League, Second qualifying round matches, UEFA.com ↑ 2017-18 UEFA Champions League group stage matches, UEFA.com ↑ AFFA.az ↑ „QATAR VS. AZERBAIJAN 1 - 2“. Soccerway. 9 March 2017. ↑ [1] ↑ „AZERBAIJAN VS. OMAN 2 - 1“ (PDF). baku2017results.azureedge.net. 21 May 2017. დაარქივებულია ორიგინალიდან (PDF) — 22 დეკემბერი 2017. ციტირების თარიღი: 19 ოქტომბერი 2019. ↑ "Nike" Mahir Mədətovla müqavilə bağladı. Sportline (7 March 2018).
სოლიკო ხაბეიშვილის ქუჩა

სოლიკო ხაბეიშვილის ქუჩა — ქუჩა თბილისში ვაკის რაიონში (ვაკე). დასაწყისი ქაიხოსრო (ქაქუცა) ჩოლოყაშვილის გამზირიდან. 1996 წელს სოლიკო ხაბეიშვილის სახელი ეწოდა. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 209, ISBN 978-99928-20-35-3.
გიორგი ჯაბაურის გასასვლელი

გიორგი ჯაბაურის გასასვლელი — გასასვლელი თბილისში, ჩუღურეთის რაიონში (სვანეთისუბანი). გიორგი ჯაბაურის შესახვევსა და რამაზ დავითაშვილის ქუჩებს შორის. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 211, ISBN 978-99928-20-35-3.
გიორგი ჯაბაურის ქუჩა

გიორგი ჯაბაურის ქუჩა — ქუჩა თბილისში, ჩუღურეთის რაიონში (სვანეთისუბანი). მნათობის ქუჩიდან დავით ბერიაშვილის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც უწერის ქუჩა, გრძელდებოდა ხრამჰესის (ახლანდელი პაატა სააკაძის) ქუჩამდე. 70-იან წლებში მსახიობ გიორგი ჯაბაურის სახელი ეწოდა. აქვს I გასასვლელი, I შესახვევი. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 211, ISBN 978-99928-20-35-3.
ბრანიმირ სუბაშიჩი

ბრანიმირ სუბასიჩ (აზერ. Branimir Subaşiç, სერბ. Бранимир Субашић; დ. 7 აპრილი, 1982, ბელგრადი, იუგოსლავიის სფრ) აზერბაიჯანელი/სერბი კარიერადასრულებული პროფესიონალი ფეხბურთელი. იგი თავდამსხმელის პიზიციაზე თამაშობდა. სუბაშიჩმა ახალგაზრდული კარიერა დაიწყო 1997 წელს, 15 წლის ასაკში, გუნდ ზელეზნიკში. 1998 წელს მან გუნდთან კონტრაქტი გააფორმა და გახდა პროფესიონალი ფეხბურთელი. იგი 2002 წლამდე რჩებოდა ზელენზინკში; შემდგომ იგი სრემსისაში გაანათხოვრეს. სეზონის დასრულების შემდეგ მან სრემსისა დატოვა და კლუბ ოოსტენდეს შეუერთდა. კლუბში მან 14 თამაში ჩაატარა და ამ თამაშებში 3 გოლი გაიტანა. 2003 წელს ნახევარი წლის განმავლობაში იგი თამაშობდა ბეაუაის ოისეს რიგებში. 2003 წელს ორწლიანი კონტრაქტი გააფორმა ჩერნომორეც ოდესასთან. 2 სეზონის განმავლობაში მან მხოლოდ 7 თამაშში მიიღო მონაწილეობა (გაიტანა მხოლოდ 1 გოლი). 2005 წელს სუბაშიჩი გაანათხოვრეს რუსეთის პრემიერლიგის გუნდ ამკარ პერმში, სადაც მან 6 თამაში ითამაშა და 1 გოლი გაიტანა. 2005 წლის ზაფხულში სუბაშიჩი აზერბაიჯანის პრემიერლიგის ჩემპიონ გუნდ ნეფთჩიში გადავიდა. მისი პირველი გამოჩენა კლუბის მაისურით ანდერლეხტის წინააღმდეგ, უეფას თასის ეგიდით გამართულ შეხვედრაში შედგა; თამაშში მან 11 მეტრიანი საჯარიმო დარტყმა მოიპოვა და ამით დაეხმარა გუნდს რათა ანგარიშით 1:0 მოეგო მოწინააღმდეგისათვის. 2006 წლის იანვარჩი ნეფთჩი ასპარეზობდა თანამეგობრობის თასზე. ამავე წელს ნეფთჩის ეს ტურნირი მოიგო, ხოლო სუბაშიჩმა ტურნირში 3 გოლი გაიტანა. შემდეგი 3 წელი სუბაშიჩი ნეფთჩიში თამაშობდა. ამ დროში მან მოიგო: თანამეგობრობის თასი 2006 წელს, ვერცხლის მედალი (2006-07 წლების სეზონში) და ორი ბრინჯაოს მედალი (2005-06; 2007-08) აზერბაიჯანის პრემიერლიგაში. საბოლოოდ, მან კლუბის 65 თამაშში მიიღო მონაწილეობდა და 31 გოლი გაიტანა. 2007 წელს, აზერბაიჯანის მოქალაქეობის მიღების შემდეგ იგი აზერბაიჯანის ეროვნულ ნაკრებშიც თამაშობდა. 2008 წლის ზაფხულში სუბაშიჩი მშობლიურ სერბეთში დაბრუნდა ბელგრადის კლუბ რედ სტარში გაწევრიანდა. 2008 წელს მან 11 თამაშში მიიღო მონაწილეობა და 3 გოლი გაინტანა. 2009 წლის მარტში სუბაშიჩი ჩინურ კლუბ ჩანგჩუნ იატაიში განათხოვრდა. ჩინეთის სუპერლიგაში მან 24 თამაშში 3 გოლი გაიტანა. ამ სეზონში ჩანგჩუნ იატაი 2009 წლის ჩინეთის საფეხბურთო პრემიერლიგის ვერცხლის მედალოსანი გახდა. ამ სეზონის შემდეგ იგი რედ სტარ ბელგრადში დაბრუნდა და სეზონი გუნდთან ერთად დაასრულა. ბრანიმირ სუბაშიჩი — Soccerway ბრანიმირ სუბაშიჩი — National-Football-Teams.com
ჰოსპიტლის მოედანი

ჰოსპიტლის მოედანი — მოედანი თბილისში, ისნის რაიონში (ნავთლუღი). მდებარეობდა ჰოსპიტლისა და ექიმის შესახვევებს შორის. წარმოიქმნა XIX საუკუნეში. დატანილია თბილისის 1895 წლის გეგმაზე. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 214, ISBN 978-99928-20-35-3.
ჰოსპიტლის შესახვევი

ჰოსპიტლის შესახვევი — შესახვევი თბილისში ისნის რაიონში (ნავთლუღი). გიორგი რთველიძის ქუჩიდან ნავთლუღის ქუჩამდე. წარმოიქმნა XIX საუკუნეში. შეტანილია თბილისის გამგეობის მიერ 1903 წელს შედგენილ ქუჩების სიაში. XX საუკუნის 70-იან წლებამდე მოდიოდა ნავთლუღის შესახვევამდე, რომელიც მდებარეობდა ნავთლუღის ქუჩასა და ყოფილი ჰოსპიტლის მოედანს შორის. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 214, ISBN 978-99928-20-35-3.
ფედერიკო ვალვერდე

ფედერიკო ვალვერდე (ესპ. Federico Santiago Valverde Dipetta; დ. 22 ივლისი, 1986) — ურუგვაელი ფეხბურთელი, მადრიდის „რეალისა“ და ურუგვაის ეროვნული ნაკრების ნახევარმცელი. პენაროლი ურუგვაის პრიმერა დივიზიონი: 2015–16 რეალ მადრიდი ესპანეთის ლა ლიგა: 2019–20 ესპანეთის სუპერთასი: 2019–20 ფიფა-ს მსოფლიო საკლუბო ჩემპიონატი: 2018 ინდივიდუალური ფიფას 20-წლამდელთა მსოფლიო ჩემპიონატის ვერცხლის ბურთი: 2017 შეგიძლიათ იხილოთ მედიაფაილები თემაზე „ფედერიკო ვალვერდე“ ვიკისაწყობში. ფედერიკო ვალვერდე — Soccerway
ვლადიმერ ლობჟანიძის ქუჩა

ვლადიმერ ლობჟანიძის ქუჩა — ქუჩა თბილისში, ისნის რაიონში (ნავთლუღი). ნავთლუღის ქუჩიდან ბერი გაბრიელ სალოსის გამზირამდე. წარმოიქმნა XIX საუკუნეში. ერქვა ჰოსპიტლის ქუჩა. სახელი დაკავშირებულია XIX საუკუნეში აქ მდებარე სამხედრო ჰოსპიტალთან. ქუჩა დატანილია თბილისის 1876 წლის გეგმაზე. 2017 წელს ჰოსპიტლის ქუჩას და ექიმის გასასვლელის დიდ ნაწილს მიენიჭა პოლიციის ლეიტენანტის — ვლადიმერ ლობჟანიძის სახელი. ↑ ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 214, ISBN 978-99928-20-35-3. ↑ ქ.თბილისში, ისნის რაიონში, ჰოსპიტალის ქუჩისთვის და საექიმოს ქუჩის გასასვლელის მონაკვეთისთვის პოლიციის ლეიტენანტის ვლადიმერ ლობჟანიძის ქუჩის სახელის მინიჭების შესახებ. საქართველოს საკანონმდებლო მაცნე (10 ოქტომბერი, 2017). დაარქივებულია ორიგინალიდან — 2023-12-28. ციტირების თარიღი: 28 დეკემბერი, 2023
დივაღაჯი

დივაღაჯი (აზერ. Divağac) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 123 კაცი. დივაღაჯი GEOnet სახელების სერვერზე
მამედ ჩირაგოვი

მამედ ჩირაგოვი (აზერ. Məmməd Çıraqov; დ. 21 ივნისი, 1938, ჭაპალა) — აზერბაიჯანელი გეოლოგი, გეოლოგია-მინერალოგიის მეცნიერება დოქტორი, ბაქოს სახელმწიფო უნივერსიტეტის პროფესორი. რუსეთის მედიცინის მეცნიებრებათა აკადემიკოსი (2000 წლიდან). დაიბადა 1938 წლის 21 ივნისს ბოლნისის რაიონის სოფელ ჭაპალაში. პირველადი 8 წლიანი განათლება მიიღო ჭაპალაში, შემდეგ სწავლა განაგრძო ნახიდურში. სკოლის დამთავრების შემდეგ მოეწყო ბაქო სახელმწიფო უნივერსიტეტში. იმავე წელს მუშაობა დაიწყო აზერბაიჯანის მეცნიერებათა ეროვნული აკადემიის ქიმიის ინტიტუტში ხუდუ მამედოვის ხელმძღვანელობაში არსებულ კრისტალოქიმიის ლაბოროტორიაში. 1962 წელს იყო აზერბაიჯანის მეცნიერებათა ეროვნული აკადემიის ქიმიის ინსტიტუტის სამეცნიერო მუშაკი. 1971 წელს ბაქოს სახელმწიფო უნივერსიტეტის არქეოლოგიის კათედრაზე მთავარი სპეციალისტი. 2000 წლიდან რუსეთის მედიცინის მეცნიერებათა აკადემიკოსია. 1989 წელს დოქტორის ხარისხის მოსაპოვებლად დაიცვა დისერტაცია სანქტ-პეტერბურგის სახელმწიფო უნივერსიტეტში. არის 150-მდე სამეცნიერო სტატიის, სამი მონოგრაფიის და ოთხი სახელმძღვანელოს ავტორი. 1985 — Kristalloqrafiya. (Dərs vəsaiti).Azərb. dilində. 1992 — Riyazi üsulların geologiyaya tətbiqi. (Dərslik) Azərb. dilində. 1997 — Kristallokimya. (Dərslik). Azərb. dilində. 2002 — Zirvə. Monoqrafiya. Azərb. dilində. 2003 — Kalsium və nadir torpaq elementlərin, silikatların müqayisəli kristallokimyası. Monoqrafiya. Rus dilində. 2008 — Kristalloqrafiya və Kristallokimya. (Dərslik). Azərb. Dilində. 2008 — Azərbaycan mineralları. Ensiklopediya. Azərb., rus və ingilis dillərində. მამედ ჩირაგოვის პროფილი დაარქივებული 2019-09-07 საიტზე Wayback Machine. geology.bsu.edu.az დაარქივებული 2022-07-10 საიტზე Wayback Machine.
ჰაფიზ ბახიში

ჰაფიზ ბახიში (აზერ. ბახიშოვი ჰაფის ბახიშის ძე; დ. 1932 – გ. 1989) – აზერბაიჯანელი პოეტი. ჰაფიზ ბახიში დაიბადა 1932 წელს 15 ოქტომბერს ზანგაზურის მხარის გაფანის რეგიონის სოფელ იუხარი გირათაღში, მასწავლებლის ოჯახში. საჯარო სკოლა 1950 წელს გაფანის რაიონის სოფელ შაჰარჯიქში დაამთავრა. 1950–1952 წლებში სოფელ გაოვშუდში დაწყებითი განათლების მასწავლებლად მუშაობდა, 1952–1956 წლებში სწავლობდა აზერბაიჯანის სახელმწიფო თეატრალური ინსტიტუტის თეატრისა და კინოს სამსახიობო ფაკულტეტზე. სწავლისას 1954 წელს აზერბაიჯანის მხატვრული კინოს გაერთიანების ხელმძღვანელი იყო. 1956–1961 წელს ქალაქ სუმგაითის პიონერთა სახლისა და კულტურის სასახლის დირექტორის პოზიციაზე მუშაობდა. 1961 წელს აზერბაიჯანის სახელმწიფოს რადიოსა და ტელევიზიის კომიტეტში სხვადასხვა პოზიციაზე მუშაობდა. პირველი ლექსი გამოქვეყნდა გაზეთ „სოციალისტ სუმგაითში“. ოცამდე კომპოზიციის ავტორი. 1989 წლის 7 სექტემბერს გარდაიცვალა. "Azərbaycan oğluyam". B.: , 1980.- s., nüs. "Sona bülbüllər". B.: , 1983.- s., nüs. "Eşqimi sönməyə qoymaram". B.: , 1989.- s., nüs. "Dağlar üçün darıxmışam". B.: , 2001.- s., nüs. "Bu torpağa bağlıyam". (nəğmələr, şeirlər və poemalar) B.: İqtisad Universiteti, 2002.- 218 s.,500 nüs. "Ömür bir yarpaq imiş". B.: Şirvannəşr, 2002.- 100 s., 300 nüs. "Ana layla deyir", Bakı: "Zərdabi LTD" MMC, 2012. - 296 s., 1000 nüs. Tamxil Ziyəddinoğlu, "Hafiz Baxış-80". Bütöv Azərbaycan qəzeti, №36(168), 17-23 oktyabr 2012-ci il.